turjo4nis/wikipedia-bn-dump-20250701 huggingface dataset:
আবু নাসের খান চৌধুরী

আবু নাসের খান চৌধুরী (ডাকনাম: লেবু) একজন ভারতীয় রাজনীতিবিদ, যিনি পশ্চিমবঙ্গ রাজ্য সরকারে বিজ্ঞান ও প্রযুক্তি বিষয়ক মন্ত্রণালয়ে দায়িত্ব পালন করেছিলেন।তিনি সুজাপুরের এমএলএ হিসেবেও নির্বাচিত হয়েছিলেন। যখন কংগ্রেস মমতা বন্দোপাধ্যায়ের মন্ত্রিসভা থেকে সমর্থন প্রত্যাহার করে, তখন তিনি তার দায়িত্বে ইস্তফা দেন। ২০১৫ সালে তিনি তৃণমূল কংগ্রেসে যোগ দেন।

শিক্ষা 
১৯৫১ সালে ম্যাট্রিকুলেশন এবং ১৯৫৬ সালে স্নাতক পরীক্ষায় উত্তীর্ণ হবার পর তিনি শিক্ষার জন্য দেশের বাইরে যান। তিনি যুক্তরাজ্যের লিভারপুল বিশ্ববিদ্যালয় থেকে ১৯৬৫ সালে মাস্টার্স শেষ করেন এবং সে দেশের লিস্টার বিশ্ববিদ্যালয় থেকে এমফিল করেন ১৯৭৬ সালে। ১৯৮৬ সালে তিনি সুইজারল্যান্ডের জুরিখ বিশ্ববিদ্যালয় থেকে ডক্টরেট করেন।

তথ্যসূত্র 

জীবিত ব্যক্তি
১৯৩৫-এ জন্ম
বাঙালি রাজনীতিবিদ
পশ্চিমবঙ্গের রাজ্য মন্ত্রিপরিষদের মন্ত্রী
পশ্চিমবঙ্গ বিধানসভার সদস্য ২০০৬-২০১১
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
২০শ শতাব্দীর বাঙালি
২১শ শতাব্দীর বাঙালি
এটক জেলা

এটক জেলা () পাকিস্তানের পাঞ্জাব প্রদেশে অবস্থিত একটি জেলা। এটক হচ্ছে জেলাটির প্রধান রাজধানী শহর বা সদর দপ্তর।

১৯০৪ সালে এপ্রিলে জেলাটি নির্মিত হয়েছিল। এটির সাবেক নাম ছিল ক্যাম্পবেলপুর। বর্তমানে জেলাটিতে ৬টি তহসিল রয়েছে:
 এটক
 ফতেহ জং
 হাজরো
 হাসান আব্দাল
 জান্দ
 এবং ও পিন্ডী ঘেব নামে।

ভৌগোলিক অবস্থান অনুযায়ী জেলাটির উত্তরে পাঞ্জাব প্রদেশ অবস্থিত, এটক জেলার দক্ষিণে চকওয়াল, দক্ষিণে পশ্চিমে মিয়ানওয়ালী, পূর্বে রাওয়ালপিন্ডি, পূর্বে ও পশ্চিমে কোহাত, উত্তর-পশ্চিমে নওশেরা এবং উত্তরে সোয়াবি ও হরিপুর অবস্থিত।

জনসংখ্যার উপাত্ত 
১৯৯৮ সালের আদমশুমারীর হিসাব অনুযায়ী, জেলাটিতে প্রায় ১,২৭৪,৯৩৫ জন জনসংখ্যা ছিল; যার মধ্যে থেকে প্রায় ২০.৪৫% শহুরে বসবাসকারী ছিল। ২০০৮ সালের আনুমানিক জনসংখ্যা ১.৫৮ মিলিয়ন ছিল বলে ধারণা করে হয়েছিল।

প্রশাসনিক বিভাগ 
এটক জেলার ৬টি তহসিলে বিভক্ত; যার মধ্যে মোট ৭২ টি ইউনিয়ন পরিষদ রয়েছে।

তথ্যসূত্র

বহিঃসংযোগ 

 
পাঞ্জাব, পাকিস্তানের জেলা
১৯০৪-এ ভারতে প্রতিষ্ঠিত
চকওয়াল জেলা

চকওয়াল জেলা  (পাঞ্জাবি এবং ) পাকিস্তান পাঞ্জাব প্রদেশের পোথোহর প্লেটোতে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে পাঞ্জাব প্রদেশ,  দক্ষিণে চকওয়াল জেলার সীমানা ঘিরে খুশব জেলা, উত্তর-পূর্বে রাওয়ালপিন্ডি, পূর্ব দিকে ঝিলাম, পশ্চিমে মিয়ানওয়ালী এবং উত্তর-পশ্চিমে এটক জেলার সীমানা ঘিরে রেখেছে। ১৯৮৫ সালে ঝিলাম জেলা ও এটক জেলার কিছু অংশ নিয়ে জেলাটি গঠন করা হয়েছিল।

ইতিহাস
ব্রিটিশ শাসনামলে, চকওয়াল ঝিলাম জেলার একটি তহসিল হিসেবে পরিচালিত হত। ১৮৯১ সালের আদমশুমারীর হিসাব অনুযায়ী জেলাটিতে জনসংখ্যা ছিল প্রায় ১৬৪,৯১২ জন এর মত, যেটি ১৯০১ সালের আদমশুমারীতে গিয়ে দাড়ায় ১৬০,৩১৬ জন। এতে চকওয়াল ও ভাউনের শহরসহ  মোট ২৪৮ টি গ্রাম রয়েছে।

জনসংখ্যার উপাত্ত
পাকিস্তানের ১৯৯৮ সালের আদমশুমারীর হিসাব অনুযায়ী, মোট জনসংখ্যা ছিল প্রায় ১,০৮৩,৭২৫ জন, যার মধ্যে থেকে প্রায় ১২.১% ছিল শহুরে বসবাসকারী।  চকওয়াল পাঞ্জাবের সবচেয়ে গ্রামীণ জেলা হিসেবে পরিচিত। ১৯৯৮ সালে সাক্ষরতার হার ছিল ৫৭%।

গ্রন্থপঞ্জি

তথ্যসূত্র

পাঞ্জাব, পাকিস্তানের জেলা
১৯৮৫-এ পাকিস্তানে প্রতিষ্ঠিত
চকওয়াল জেলা
সালিমুল হক

সালিমুল হক (২ অক্টোবর ১৯৫২ - ২৮ অক্টোবর ২০২৩) ছিলেন একজন ব্রিটিশ বাংলাদেশি বিজ্ঞানী এবং জলবায়ু বিশেষজ্ঞ। তিনি "ইন্টারন্যাশনাল ইন্সটিটিউট ফর ইনভায়রনমেন্ট অ্যান্ড ডেভেলপমেন্ট (আইআইইডি)"-এর সিনিয়র ফেলো এবং ‘বাংলাদেশ সেন্টার ফর ক্লাইমেট চেইঞ্জ এন্ড ডেভলপমেন্টের’ পরিচালক হিসেবে দায়িত্ব পালন করেন। তিনি ২০২২ সালে বিজ্ঞান সাময়িকীতে ন্যাচার'স ১০ জনের একজন নির্বাচিত হন।

জাতিসংঘের আয়োজনে ২০১৯ সাল পর্যন্ত যে ২৪টি জলবায়ু সম্মেলন হয়েছে তার প্রতিটিতে অংশ নিয়েছেন তিনি।

ক্যারিয়ার
আইআইআইডিতে যোগদানের আগে তিনি বাংলাদেশ সেন্টার ফর এডভান্সড স্টাডিজ এ কর্মরত ছিলেন, যেটি ১৯৮৪ সালে প্রতিষ্ঠিত। তিনি জলবায়ু পরিবর্তন নিয়ে কাজ করে থাকেন।

জলবায়ু পরিবর্তন নিয়ে তিনি বিভিন্ন প্রতিবেদন ও নিবন্ধ প্রকাশ করেছেন। তিনি জাতিসংঘভুক্ত সংস্থা আইপিসিসির সাথেও যুক্ত আছেন।

পুরস্কার
জলবায়ু পরিবর্তন বিষয়ে তার গবেষণার স্বীকৃতিস্বরূপ ২০০৭ সালে তাকে বুর্টনি এওয়ার্ড প্রদান করা হয়।

মৃত্যু 
২০২৩ সালের ২৮ অক্টোবর তিনি ঢাকার ইউনাইটেড হাসপাতালে মৃত্যুবরণ করেন।

তথ্যসূত্র

১৯৫২-এ জন্ম
বাংলাদেশী বিজ্ঞানী
যুক্তরাজ্যে প্রবাসী বাংলাদেশী
যুক্তরাজ্যের নাগরিকীকৃত নাগরিক
বাংলাদেশী উদ্ভিদবিজ্ঞানী
ব্রিটিশ উদ্ভিদবিজ্ঞানী
অফিসার্স অব দি অর্ডার অব দ্য ব্রিটিশ এম্পায়ার
ইম্পেরিয়াল কলেজ লন্ডনের প্রাক্তন শিক্ষার্থী
২০২৩-এ মৃত্যু
মোহাম্মদ আব্বাস

মোহাম্মদ আব্বাস (; জন্ম: ১০ মার্চ, ১৯৯০) পাঞ্জাবের সিয়ালকোটে জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া প্রথম-শ্রেণীর পাকিস্তানি ক্রিকেটে খান রিসার্চ ল্যাবরেটরিজের প্রতিনিধিত্ব করছেন। প্রথম-শ্রেণীর ইংরেজ কাউন্টি ক্রিকেটে লিচেস্টারশায়ারের পক্ষে খেলছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলছেন। এছাড়াও, নিচেরসারিতে ডানহাতে ব্যাটিং করে থাকেন তিনি।

ঘরোয়া ক্রিকেট 
সামব্রিয়ালের কাছাকাছি জাতেকি নামীয় ছোট্ট গ্রামে মোহাম্মদ আব্বাসের জন্ম। প্রথম-শ্রেণীর ক্রিকেটে প্রবেশের পূর্বে চামড়ার কারখানা ও পরবর্তীতে সিয়ালকোটের আইনি প্রতিষ্ঠানে সহযোগী হিসেবে কাজ করতেন।

২০১৫-১৬ মৌসুমে কায়েদ-ই-আজম ট্রফি প্রতিযোগিতায় অংশ নেন। ঐ প্রতিযোগিতায় সর্বমোট ৬১ উইকেট দখল করেন তিনি। ২০১৬-১৭ মৌসুমের পরবর্তী প্রতিযোগিতায় ৭১ উইকেট নিয়ে শীর্ষস্থানীয় উইকেট শিকারীতে পরিণত হন। ২০১৭-১৮ মৌসুমে সুই নর্দার্ন গ্যাস পাইপলাইন্স লিমিটেডের পক্ষে খেলেন। ঐ মৌসুমে কায়েদ-ই-আজম ট্রফিতে সাত খেলায় অংশ নিয়ে ৩৭ উইকেট পান।

জানুয়ারি, ২০১৮ সালে ইংল্যান্ডের কাউন্টি চ্যাম্পিয়নশীপে লিচেস্টারশায়ার ক্লাবের পক্ষে খেলার জন্যে চুক্তিবদ্ধ হন।

আন্তর্জাতিক ক্রিকেট 
এপ্রিল, ২০১৭ সালে পাকিস্তানের টেস্ট দলের সদস্য হন। ২০১৬-১৭ মৌসুমে ওয়েস্ট ইন্ডিজ গমন করেন মোহাম্মদ আব্বাস। ২১ এপ্রিল, ২০১৭ তারিখে সাবিনা পার্কে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। নিজস্ব দ্বিতীয় বলেই ক্রেগ ব্রেদওয়েটকে আউট করেন। খেলায় তিনি তিন উইকেট পেয়েছিলেন। সিরিজের তৃতীয় টেস্টে প্রথমবারের মতো পাঁচ উইকেট লাভের কৃতিত্ব প্রদর্শন করেন।

২০১৮ সালে ইংল্যান্ড গমন করেন। মে ও জুন মাসে অনুষ্ঠিত দুই টেস্টের ঐ সিরিজ দশ উইকেট পান। প্লেয়ার অব দ্য সিরিজ মনোনীত হন তিনি। অক্টোবর, ২০১৮ সালে সংযুক্ত আরব আমিরাতে অস্ট্রেলিয়ার বিপক্ষে খেলার জন্যে মনোনীত হন। নিজস্ব দশম টেস্টেই ৫০তম উইকেটের সন্ধান পান তিনি। এরফলে, দ্রুততম সময়ে পাকিস্তানের পক্ষে যৌথভাবে ফাস্ট বোলার হিসেবে এ কৃতিত্ব দেখান। সিরিজের সর্বশেষ টেস্টের উভয় ইনিংসে পাঁচ উইকেট তুলে নিয়ে খেলায় প্রথমবারের মতো দশ উইকেট পান। এরফলে, সংযুক্ত আরব আমিরাতে প্রথম পেস বোলার হিসেবে এ কৃতিত্ব প্রদর্শনে স্বীয় সক্ষমতা দেখান।

মার্চ, ২০১৯ সালে সংযুক্ত আরব আমিরাতে অস্ট্রেলিয়ার বিপক্ষে ওডিআই সিরিজ খেলার জন্যে তাকে মনোনয়ন দেয়া হয়।

সম্মাননা 
আগস্ট, ২০১৮ সালে পাকিস্তান ক্রিকেট বোর্ডের (পিসিবি) আওতায় ২০১৮-১৯ মৌসুমের জন্যে তেত্রিশজন খেলোয়াড়ের অন্যতম হিসেবে তিনি কেন্দ্রীয় চুক্তির আওতায় আসেন। আগস্ট, ২০১৮ সালে পিসিবি’র বর্ষসেরা টেস্ট খেলোয়াড়ের মর্যাদা লাভ করেন।

২০১৮ সালে আন্তর্জাতিক ক্রিকেট কাউন্সিল কর্তৃক পুরুষদের ক্রিকেটে সেরা প্রত্যাবর্তনকারী পাঁচজন ক্রিকেটারের একজনরূপে মনোনীত হন।

তথ্যসূত্র

আরও দেখুন 
 জহির আব্বাস
 টেস্ট ক্রিকেট
 আইসিসি প্লেয়ার র‌্যাঙ্কিং
 আইসিসি টেস্ট চ্যাম্পিয়নশীপ
 পাকিস্তান জাতীয় ক্রিকেট দল

বহিঃসংযোগ 
 
 

১৯৯০-এ জন্ম
জীবিত ব্যক্তি
খান রিসার্চ ল্যাবরেটরিজের ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তান টেলিভিশনের ক্রিকেটার
ফেডারেল এরিয়াজের ক্রিকেটার
মুলতান সুলতান্সের ক্রিকেটার
লিচেস্টারশায়ারের ক্রিকেটার
শিয়ালকোটের ক্রিকেটার
শিয়ালকোট স্ট্যালিয়ন্সের ক্রিকেটার
শিয়ালকোট থেকে আগত ক্রিকেটার
সুই নর্দার্ন গ্যাস পাইপ লাইন্স লিমিটেডের ক্রিকেটার
পাকিস্তানের একদিনের আন্তর্জাতিক ক্রিকেটার
দক্ষিণ পাঞ্জাবের (পাকিস্তান) ক্রিকেটার
হ্যাম্পশায়ারের ক্রিকেটার
ইসলামাবাদের ক্রিকেটার
রাওয়ালপিন্ডির ক্রিকেটার
নটিংহ্যামশায়ারের ক্রিকেটার
কোলাসিব জেলা

উত্তর পূর্ব ভারতে অবস্থিত মিজোরাম রাজ্যের আটটি জেলার মধ্যে কোলাসিব জেলা অন্যতম৷ জেলাটির জেলাসদর কোলাসিব শহরে অবস্থিত৷ এটি আয়তনের বিচারে মিজোরামের সবচেয়ে ছোটো জেলা৷

নামকরণ

ইতিহাস

ভূপ্রকৃৃতি

জলাধার
কোলাসিব জেলাতে অবস্থিত ২০১০ খ্রিষ্টাব্দে নির্মিত একটি পূর্ণাঙ্গ জলাধার হলো সেরলুই বি বাঁধ৷ অপর দুটি নির্মীয়মান জলাধার হলো,বৈরাবি বাঁধ এবং তুইরিয়াল বাঁধ৷ ২০১১ খ্রিষ্টাব্দে এই জলাধার দুটি তৈরীর অমুমোদন করা হয়৷

অর্থনীতি

অবস্থান
জেলাটির উত্তরে আসাম রাজ্যের কাছাড় জেলা, পূর্ব ও দক্ষিণাংশে মিজোরাম রাজ্যের আইজল জেলা অবস্থিত৷ জেলাটির দক্ষিণ পশ্চিমে(নৈঋত) মিজোরাম রাজ্যের মামিত জেলা ও উত্তর পশ্চিমে(বায়ু) আসাম রাজ্যের হাইলাকান্দি জেলা অবস্থিত৷

জনসংখ্যার উপাত্ত
মোট জনসংখ্যা ৬৫৯৬০ (২০০১ জনগণনা) ও ৮৩৯৫৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৬ষ্ঠ৷ মিজোরাম রাজ্যের ৭.৬৫% লোক কোলাসিব জেলাতে বাস করেন৷ জেলার জনঘনত্ব ২০০১ সালে ৪৮ ছিলো এবং ২০১১ সালে তা বৃদ্ধি পেয়ে ৬১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৭.২৮%, যা ১৯৯১-২০১১ সালের ৩৫.২৫% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৫৬(সমগ্র) এবং শিশু(০-৬ বৎ) লিঙ্গানুপাত ৯৮০৷

ভাষা

ধর্ম

 হিন্দু - ৪০০০
 মুসলিম - ৪৪২৬
 খ্রিস্টান - ৭৫২১০

শিক্ষা
জেলাটির স্বাক্ষরতা হার ৯১.৩৪%(২০০১) তথা ৯৩.৫০%(২০১১)৷ পুরুষ স্বাক্ষরতার হার ৯২.৩৪%(২০০১) তথা ৯৪.৫৭%(২০১১)৷ নারী স্বাক্ষরতার হার ৯০.২২%(২০০১) তথা ৯২.৩৮% (২০১১)৷ জেলাটিতে শিশুর অনুপাত সমগ্র জনসংখ্যার ১৬.০৬%৷

প্রশাসনিক বিভাগ
জেলাটি দুটি গ্রামোন্নয়ন ব্লকে বিভক্ত, যথা
 বিলখথ্লির গ্রামোন্নয়ন ব্লক
 থিংডল গ্রামোন্নয়ন ব্লক
এছাড়া জেলাটিতে তিনটি লোকসভা কেন্দ্র রয়েছে যথা- তুইরিয়াল, কোলাসিব ও সেরলুই৷

তথ্যসূত্র 

মিজোরামের জেলা
কোলাসিব জেলা
শাজিয়া ওমর

শাজিয়া ওমর একজন বাংলাদেশি ঔপন্যাসিক। তার প্রথম উপন্যাস লাইক এ ডায়মন্ড ইন দ্য স্কাই ২০০৯ সালে পেঙ্গুইন ইন্ডিয়া এবং জুবান কর্তৃক প্রকাশিত হয়েছিল। বইটি মাদকদ্রব্যের কুফল নিয়ে লেখা। তিনি ডার্টমাউথ কলেজ এবং লন্ডন স্কুল অব ইকোনমিকসে পড়েছেন। তিনি একজন মনোবিদ ও যোগব্যায়াম প্রশিক্ষক।

সাহিত্যকর্ম
 ডার্ক ডায়মন্ড (২০১৬)
 ইন্টারন্যাশনাল হ্যাপিনেস (২০১৩)
 লাইক এ ডায়মন্ড ইন দ্য স্কাই (২০০৯)

তথ্যসূত্র

বাংলাদেশী নারী ঔপন্যাসিক
জীবিত ব্যক্তি
লন্ডন স্কুল অব ইকোনমিক্সের প্রাক্তন শিক্ষার্থী
বর্ষা উৎসব

বর্ষা উৎসব (অন্য নাম: বর্ষা বরণ বা বর্ষামঙ্গল উৎসব) বাংলাদেশে বর্ষাকালকে বরণ করে নেওয়ার জন্য দিনব্যাপী পালিত উৎসব। বাংলা বর্ষপঞ্জির তৃতীয় মাস আষাঢ়ের প্রথম দিন (গ্রেগরীয় বর্ষপঞ্জি অনুসারে সাধারণত জুন মাসের ১৫ তারিখ) বর্ষা উৎসব পালিত হয়। দিনটি গান, নাটক, কবিতা আবৃত্তি, চলচ্চিত্র প্রদর্শনী, পুতুলনাচ, ইলিশ উৎসব প্রভৃতি আয়োজনের মাধ্যমে উদযাপিত হয়। বর্ষাকালের প্রথম দিনকে বরণ করে নেওয়ার জন্য রমনীরা ঐতিহ্যবাহী নীল শাড়ি পরিধান করেন।

আরও দেখুন 
 পহেলা বৈশাখ - বর্ষবরণ
 বর্ষাকাল
 বাংলাদেশের সংস্কৃতি
 বাংলাদেশের উৎসবের তালিকা

তথ্যসূত্র 

বাংলাদেশী সংস্কৃতি
বাঙালি সংস্কৃতি
বাংলাদেশের সাংস্কৃতিক উৎসব
বাংলাদেশে লোক সংস্কৃতি
বাংলাদেশে গ্রীষ্মকালীন অনুষ্ঠান
বর্ষা
বাংলাদেশের ঘটনা
আইস টুডে

আইস টুডে একটি বাংলাদেশি লাইফস্টাইল ম্যাগাজিন। ম্যাগাজিনটি ব্যবসা, ফ্যাশন, গান, ভ্রমণ, খাদ্যাভ্যাস, নারীবিষয়ক খবর প্রকাশ করে থাকে।

ইতিহাস 
আইস টুডে ২০০৩ সালে প্রথন প্রকাশিত হয়। ম্যাগাজিনটি প্রতি মাসে প্রকাশিত হয়। ম্যাগাজিনটির মালিক আইস মিডিয়া লিমিটেড। এর প্রকাশক আবুল খায়ের লিটু। তিনি বেঙ্গল গ্যালারি অব ফাইন আর্টসের সাথেও যুক্ত আছেন। সাহিত্যিক সৈয়দ শামসুল হক ও কবি হায়াত সাইফও ম্যাগাজিনটির সাথে একসময় যুক্ত ছিলেন।

দৃষ্টিভঙ্গি 
ম্যাগাজিনটি নিয়মিতভাবে ফ্যাশন, ভ্রমণ,খাদ্যাভ্যাস,গ্যাজেট প্রভৃতি বিষয় নিয়ে খবর প্রকাশ করে থাকে।

এটি বাংলাদেশের ব্যবসা, এয়ারলাইন্স, বিভিন্ন ব্র‍্যান্ড নিয়েও সংবাদ প্রকাশ করে। ম্যাগাজিনটিতে কর্মরত ব্যক্তিরা বাংলাদেশের সামাজিক ও সাংস্কৃতিক ক্ষেত্রে অবদান রেখে চলেছেন।

তথ্যসূত্র 

ঢাকার গণমাধ্যম
বাংলাদেশের ম্যাগাজিন
২০০৩-এ বাংলাদেশে প্রতিষ্ঠিত
ইংরেজি ভাষার ম্যাগাজিন
জীবনচর্যা ম্যাগাজিন
২০০৩-এ প্রতিষ্ঠিত ম্যাগাজিন
নারীদের ফ্যাশন ম্যাগাজিন
গীতা কাপুর

গীতা কাপুর (জন্ম: ৫ জুলাই ১৯৭৩) ভারতীয় চলচ্চিত্র (বলিউড) এবং ভারতীয় রিয়ালিটি নৃত্য প্রতিভা শোর যেমন ডান্স ইন্ডিয়া ডান্স, সুপার ডান্সার এবং ইন্ডিয়া কে মস্ত কালন্দরের একজন অন্যতম বিচারক হিসাবে কাজ করেছেন।

ক্যারিয়ার
গীতা তার ক্যারিয়ার শুরু করেছিলেন যখন তার ১৫ বছর বয়স ছিল, তিনি সুপরিচিত বলিউডের কোরিগ্রাফার ফারাহ খান কে যোগ দেন। পরে তিনি অনেকগুলি চলচ্চিত্রে ফারাহ খান কে সহায়তা করেছিলেন, যার মধ্যে রয়েছে কুছ কুছ হোতা হ্যায়, দিল তো পাগল হ্যায়, কাভি খুশি কাভি গাম, মোহব্বতেঁ, কাল হো না হো, ম্যায় হুঁ না ও ওম শান্তি ওম, এবং ২০০৪ সালে বম্বে ড্রিমসে কাজ করেছেন। তার পর তিনি, ফিজা (২০০০), অশোকা (২০০১-এর চলচ্চিত্র), ২০০২ সাথিয়া (চলচ্চিত্র), ২০০৭ হেই বেবি, থোড়া পেয়ার থোড়া ম্যাজিক(২০০৮), আলাদিন (২০০৯), তিস মার খান' এর "শিলা কি জাওয়ানি" সহ (২০১০), তেরে নাল লাভ হয় গয়া, (২০১১) এবং "শিরিন ফারহাদ কি তো নিকল পড়ি" (২০১২)।

তথ্য উৎস

বহিঃসংযোগ
 
 Filmography Bollywood Hungama

১৯৭৩-এ জন্ম
জীবিত ব্যক্তি
২১শ শতাব্দীর ভারতীয় নৃত্যশিল্পী
ভারতীয় চলচ্চিত্র নৃত্য পরিচালক
ভারতীয় নৃত্য পরিচালক
ভারতীয় মহিলা নৃত্যশিল্পী
ভারতীয় মহিলা নৃত্য পরিচালক
মহারাষ্ট্রের নারী শিল্পী
মহারাষ্ট্রের নৃত্যশিল্পী
শিল্পকলায় পদ্মশ্রী প্রাপক
মুম্বইয়ের শিল্পী
২১শ শতাব্দীর ভারতীয় নারী শিল্পী
সাইহা জেলা

উত্তর পূর্ব ভারতে অবস্থিত মিজোরাম রাজ্যের আটটি জেলার মধ্যে সাইহা জেলা অন্যতম৷ জেলাটির জেলাসদর সাইহা শহরে অবস্থিত৷ এটি মিজোরামে সর্বাধিক জনবিরল জেলা, যা মায়ানমারের সাথে সীমানা বণ্টন করেছে৷ জেলাটি মারা ক্ষেত্রীয় পরিষদ নামক স্বায়ত্ত্বশাসিত অঞ্চলের অন্তর্ভুক্ত৷

নামকরণ

ইতিহাস
১৪০৫ বঙ্গাব্দে (১৯৯৮ খ্রিষ্টাব্দ) ছিম্তুইপুই জেলা থেকে সাইহা জেলাটি গঠন করা হয়৷

ভূপ্রকৃৃতি

বনভূমি
জেলাটির অধিকিংশ ভূভাগ ঘন অরন্যাবৃৃৃত৷ এই জেলায় অবস্থিত ৫০ কিলোমিটার বিস্তৃৃত ফংপুই জাতীয় উদ্যান উল্লেখযোগ্য৷

অর্থনীতি

অবস্থান
সাইহা জেলাটির উত্তর পশ্চিমে (বায়ু) মিজোরাম রাজ্যের লংৎলাই জেলা ও দক্ষিণ পশ্চিমে (নৈঋত) মিয়ানমার রাষ্ট্র অবস্থিত৷ সরাসরি সীমানা না থাকলেও মিজোরাম রাজ্যের লুংলেই জেলাটিও এই জেলার নিকটস্থ৷

জনসংখ্যার উপাত্ত
মোট জনসংখ্যা ৬৫০৫৬(২০০১ জনগণনা) ও ৫৬৫৭৪(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৮ম৷ মিজোরাম রাজ্যের ৫.১৬% লোক সাইহা জেলাতে বাস করেন৷ জেলার জনঘনত্ব ২০০১ সালে ৪৪ ছিলো এবং ২০১১ সালে তা বৃদ্ধি পেয়ে ৪০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার -৭.৩৪%, যা ১৯৯১-২০১১ সালের ৩৪.৮০% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৯(সমগ্র) এবং শিশু(০-৬ বৎ) লিঙ্গানুপাত ৯৩২৷

ভাষা

ধর্ম

 হিন্দু - ৯৩৩
 মুসলিম - ৫১৪
 খ্রিস্টান - ৫৪৯৭৭

শিক্ষা
জেলাটির স্বাক্ষরতা হার ৮২.৯০%(২০০১) তথা ৯০.০১%(২০১১)৷ পুরুষ স্বাক্ষরতার হার ৮৭.১২%(২০০১) তথা ৯২.৬৪%(২০১১)৷ নারী স্বাক্ষরতার হার ৭৮.৪৬%(২০০১) তথা ৮৭.৩৪% (২০১১)৷ জেলাটিতে শিশুর অনুপাত সমগ্র জনসংখ্যার ১৭.০৬%৷

প্রশাসনিক বিভাগ
সাইহা জেলা দুটি গ্রামোন্নয়ন ব্লকের সমন্বয়ে গঠিত যথা, সাইহা (সিয়াহা নামেও পরিচিত) এবং তুইপাং৷

তথ্যসূত্র 

মিজোরামের জেলা
সাইহা জেলা
নিজাম উদ্দিন চৌধুরী

নিজাম উদ্দিন চৌধুরী অসমের একজন রাজনীতিবিদ যিনি সর্বভারতীয় সংযুক্ত গণতান্ত্রিক মোর্চার সাথে সংযুক্ত। ২০১৬ সালে আসাম বিধানসভার আলগাপুর আসন থেকে তিনি নির্বাচিত হন।

তথ্যসূত্র

জীবিত ব্যক্তি
সর্বভারতীয় সংযুক্ত গণতান্ত্রিক মোর্চার রাজনীতিবিদ
আসাম বিধানসভার সদস্য ২০১৬-২০২১
হাইলাকান্দি জেলার ব্যক্তি
১৯৭২-এ জন্ম
আসাম বিধানসভার সদস্য ২০২১-২০২৬
আমিনুল ইসলাম (ভারতীয় রাজনীতিবিদ, জন্ম ১৯৭২)

আমিনুল ইসলাম একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার সাথে যুক্ত। ২০১১ ও ২০১৬ সালে তিনি আসাম বিধানসভার ধিং আসন থেকে নির্বাচিত হন।

সমালোচনা 
২০১৭ সালের ৬ ফেব্রুয়ারি বিধানসভায় তার দেওয়া বক্তব্য ফেসবুকে লাইভ সম্প্রচার করার জন্য তাকে ৩ দিনের জন্য বহিষ্কার করা হয়।

তথ্যসূত্র 

জীবিত ব্যক্তি
সর্বভারতীয় সংযুক্ত গণতান্ত্রিক মোর্চার রাজনীতিবিদ
আসাম বিধানসভার সদস্য ২০১১-২০১৬
আসাম বিধানসভার সদস্য ২০১৬-২০২১
নগাঁও জেলার ব্যক্তি
১৯৭২-এ জন্ম
আসাম বিধানসভার সদস্য ২০২১-২০২৬
রাযি বিশ্ববিদ্যালয়

রাযি বিশ্ববিদ্যালয় ( ) ইরানের কেরমানশাহ ভিত্তিক একটি সরকারি বিশ্ববিদ্যালয়।

এটি সিএফডি (কম্পিউটেশনাল ফ্লুড ডাইনামিক্স), ঝিল্লি গবেষণা, ন্যানো-বিজ্ঞান এবং ন্যানো প্রযুক্তি এবং অনেক STEM ক্ষেত্রগুলির গবেষণা কেন্দ্র। বিশ্ববিদ্যালয়টির বিজ্ঞান ও প্রকৌশল বিভাগ অনেক উচ্চ বিদ্যালয় স্নাতক ছাত্রছাত্রীদের পাশাপাশি অনেক স্নাতক বিদ্যালয় আবেদনকারীদের আকৃষ্ট করে এবং বেশিরভাগ ছাত্রছাত্রীই পশ্চিম প্রদেশ থেকে আকৃষ্ট হয় ভর্তি হওয়ার জন্য। 

বিশ্ববিদ্যালয়ের ৮ হাজারেরও উপরে শিক্ষার্থী রয়েছে, তাদের মধ্যে বেশীরভাগই স্নাতক (বিএ, বিএস), মাস্টার্স (এমএ, এমএস), এবং পিএইচডি প্রোগ্রামার রয়েছে।

আরও দেখুন 

 ইরানি গবেষণা কেন্দ্রের তালিকা 
 ইরানে উচ্চতর শিক্ষা 
 গুন্ডিশপুর একাডেমী 
 নিজামিয়াহ 
 দারুলফুনুন 
 প্রাক-আধুনিক যুগের ইরানি বিজ্ঞানীদের তালিকা । 
 আধুনিক ইরানি বিজ্ঞানীরা এবং প্রকৌশলী 
 ইরানে শিক্ষা 
 ইরানের জাতীয় গ্রন্থাগার

তথ্যসূত্র

বহিঃসংযোগ 

 সরকারী ওয়েবসাইট

১৯৭২-এ প্রতিষ্ঠিত শিক্ষাপ্রতিষ্ঠান
উইকিউপাত্তে স্থানাঙ্ক আছে
অপর্যালোচিত অনুবাদসহ পাতা
ইরানের বিশ্ববিদ্যালয়
কাঠ শালিক

কাঠ শালিক (বৈজ্ঞানিক নাম: Sturnus malabaricus) শালিক পরিবারের অন্তর্ভুক্ত একটি পাখি। ভারত, বাংলাদেশ এবং দক্ষিণ-পূর্ব এশিয়ার দুর্গম বনাঞ্চল ও পাহাড়ি এলাকায় এদের দেখা পাওয়া যায়।

গঠন 

কাঠ শালিক ১৯ থেকে ২১ সেন্টিমিটার পর্যন্ত লম্বা হয়ে থাকে। এর বুক, পেট ও লেজের পালকের রঙ উজ্জ্বল বাদামী রঙের হয়ে থাকে। চোখ ও পা লালচে বর্ণের হয়। গলায় মালার মতো অতিরিক্ত ধূসর বর্ণের পালক দেখা যায়।

স্বভাব 
এই পাখি গাছের কোটরে গর্ত করে বাসা বানায়। এদের প্রজনন মৌসুম হচ্ছে বসন্ত থেকে বর্ষাকাল। প্রজননের সময় বাসায় তিন থেকে চারটে লম্বাটে নীলচে রঙের ডিম পাড়ে। সব ধরনের পোকামাকড় ও ফল এরা খেয়ে থাকে।

চিত্রশালা

তথ্যসূত্র 

দক্ষিণ-পূর্ব এশিয়ার পাখি
দক্ষিণ এশিয়ার পাখি
বাংলাদেশের পাখি
আইইউসিএন লাল তালিকার ন্যূনতম উদ্বেগজনক প্রজাতি
অপর্যালোচিত অনুবাদসহ পাতা
১৭৮৯-এ বর্ণিত পাখি
ইয়োহান ফ্রিডরিশ মালিন কর্তৃক নামকরণকৃত ট্যাক্সা
আবুল কালাম আজাদ (আসামের রাজনীতিবিদ)

আবুল কালাম আজাদ একজন ভারতীয় রাজনীতিবিদ, যিনি ২০১১ ও ২০১৬ সালে আসাম বিধানসভায় ভবানীপুর আসন থেকে এমএলএ নির্বাচিত হন।

তথ্যসূত্র 

জীবিত ব্যক্তি
১৯৬৭-এ জন্ম
সর্বভারতীয় সংযুক্ত গণতান্ত্রিক মোর্চার রাজনীতিবিদ
আসাম বিধানসভার সদস্য ২০০৬-২০১১
আসাম বিধানসভার সদস্য ২০১৬-২০২১
বড়পেটা জেলার ব্যক্তি
পারাক্কাল আব্দুল্লা

পারাক্কাল আব্দুল্লা একজন ভারতীয় রাজনীতিবিদ, যিনি কুত্তিয়াদির আইন পরিষদের সদস্য। তিনি একজন ব্যবসায়ী।

সমালোচনা
২০১৬ সালে তিনি তার দলের দুই কর্মী খুনের ঘটনার পরিপ্রেক্ষিতে বিরোধীদের হত্যা করার কথা বলেন তিনি। ২০১৮ সালে যখন রাজ্যজুড়ে নিপাহ ভাইরাসের প্রাদুর্ভাব দেখা যায়, রাজ্য ভাইরাসের প্রাদুর্ভাবের প্রতিকারে ব্যবস্থা নেওয়া সত্ত্বেও তিনি মাস্ক ও গ্লাভস পরে বিধানসভায় আসেন, যা ব্যাপক সমালোচনার শিকার হয়।

তথ্যসূত্র

ভারতীয় ইউনিয়ন মুসলিম লীগের রাজনীতিবিদ
জীবিত ব্যক্তি
ভারতীয় রাজনীতিবিদ
কালাগলা টুনটুনি

{{Taxobox
|image=Dark-necked Tailorbird.jpg
|image_caption=
| regnum = প্রাণী জগৎ
| phylum = কর্ডাটা
| classis = পক্ষী
|ordo=প্যাসারিফর্মিস
|familia=সিস্টিকোলিদে
|genus=Orthotomus 
|species=O. atrogularis
|binomial=''Orthotomus atrogularis|binomial_authority=(টেমিঙ্ক, ১৮৩৬)
|status=LC|status_system=IUCN3.1|status_ref=
|subdivision_ranks=উপপ্রজাতি
|subdivision=
}}কালাগলা টুনটুনি''' (বৈজ্ঞানিক নাম:Orthotomus atrogularis) পাখি বাংলাদেশ, উত্তর-পূর্ব ভারত ও দক্ষিণ-পূর্ব এশিয়ায় মিশ্র চিরসবুজ বনে দেখা যায়।

গঠন 
এরা লম্বায় ১২-১৩ সেন্টিমিটার হয়ে থা্কে। মাথা পাটকিলে। ঘাড়ের দুই পাশ গাঢ় ধূসর বর্ণের। পিঠ থেকে লেজ পর্যন্ত জলপাই-সবুজ এবং ডানার বাঁকানো অংশ হলুদ বর্ণের।। গলায় কালোর ওপর সাদা ছিট ছিট ও বুকে কালচে রেখা দেখা যায়।। পেটে ধূসর আভার সঙ্গে সাদা মিশ্রণ থাকে। ঠোঁট দু’পাটি আলাদা রঙের। চোখ বাদামি-কালো। যদিও স্ত্রী পাখির বর্ণে সামান্য ভিন্নতা রয়েছে, বুকে কালো রেখার অনুপস্থিতি।

স্বভাব 
এই পাখি খুব চঞ্চল স্বভাবের হয়। এরা জোড়ায় জোড়ায় থাকতে পছন্দ করে। মাটির কাছাকাছি ডালে বাসা বাঁধে এরা। 
এদের প্রধান খাবার পোকামাকড় বা কীট-পতঙ্গ। এপ্রিল থেকে সেপ্টেম্বর হচ্ছে প্রজনন মৌসুম। এ সময় এরা ৩-৪টি ডিম পাড়ে। ডিম ফুটতে সময় লাগে ১৪-১৫ দিন।

তথ্যসূত্র

দক্ষিণ-পূর্ব এশিয়ার পাখি
আইইউসিএন লাল তালিকার ন্যূনতম উদ্বেগজনক প্রজাতি
১৮৩৬-এ বর্ণিত পাখি
উত্তর-পূর্ব ভারতের পাখি
বাংলাদেশের পাখি
ঝিলাম জেলা

ঝিলাম জেলা (), পাকিস্তান পাঞ্জাব প্রদেশের পোথোহর প্লেটোতে অবস্থিত একটি জেলা। ঝিলাম পাঞ্জাবের প্রাচীনতম জেলাগুলির মধ্যে একটি। এটি ১৮৪৯ সালের ২৩ মার্চ তারিখে প্রতিষ্ঠিত হয়। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ৯৩৬,৯৫৭ জন, যার মধ্যে থেকে ৩১.৪৮% শহুরে বসবাসকারী ছিল। এরপর ২০০৬ সালের আদমশুমারীর হিসাব অনুযায়ী ঝিলাম জেলার জনসংখ্যা দাড়ায় ১,১০৩,০০০ জন। ঝিলাম ব্রিটিশদের কাছে এবং পরবর্তীকালে পাকিস্তান সশস্ত্র বাহিনীকে বিপুল সংখ্যক সৈন্য সরবরাহের জন্য সুপরিচিত ছিল, যার কারণে জেলাটিকে সৈন্যদের শহর বা শহীদদের এবং যোদ্ধাদের ভূমি হিসাবেও পরিচিত।

প্রশাসন
ঝিলাম জেলা  এলাকা জুড়ে গঠিত, প্রশাসনিকভাবে ৪টি তহসিলে বিভক্ত করা হয়: ঝিলাম, সোহাওয়া, পিন্দ দাদান খান ও দিনা, যেটি ৫৩টি ইউনিয়ন পরিষদের মধ্যে বিভক্ত করা হয়। ঝিলাম শহর হচ্ছে জেলাটির প্রধান সদর দপ্তর বা রাজধানী শহর।

জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, ঝিলাম জেলার জনসংখ্যার ছিল প্রায় ৯৩৬,৯৫৭ জন, যেখানে প্রতি বর্গ কিলোমিটারে জনসংখ্যার ঘনত্ব দাড়ায় ২৬১ জন।

তথ্যসূত্র

বহিঃসংযোগ
 Jhelum District Official Portal
 Jhelum Police Website
 TMA Jhelum Website
 Unofficial Jhelum Website

পাঞ্জাব, পাকিস্তানের জেলা
ঝিলাম জেলা
সত্যজিৎ বিশ্বাস

সত্যজিৎ বিশ্বাস ভারতের পশ্চিমবঙ্গ রাজ্যের একজন রাজনীতিবিদ ছিলেন। পশ্চিমবঙ্গ বিধানসভায় দুইবার নির্বাচিত হয়েছিলেন তিনি। তিনি তৃণমূল কংগ্রেসের রাজনীতির সাথে যুক্ত ছিলেন।

মৃত্যু
২০১৯ সালের ৯ ফেব্রুয়ারি আততায়ীর গুলিতে নিহত হন তিনি।

তথ্যসূত্র

পশ্চিমবঙ্গের রাজনীতিবিদ
১৯৮১-এ জন্ম
২০১৯-এ মৃত্যু
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
১৯৮০-এর দশকে জন্ম
জুলিয়েত বিনোশ

জুলিয়েত বিনোশ (; জন্ম: ৯ মার্চ ১৯৬৪) হলেন একজন ফরাসি অভিনেত্রী, চিত্রশিল্পী ও নৃত্যশিল্পী। তিনি ষাটের অধিক চলচ্চিত্রে অভিনয় করে অসংখ্য আন্তর্জাতিক পুরস্কার অর্জন করেছেন এবং বিশ্বের বিভিন্ন দেশের মঞ্চনাটকে ও চলচ্চিত্রে কাজ করেছেন। শিল্পী পরিবার থেকে আগত বিনোশ কৈশোর অভিনয়ের পাঠ গ্রহণ করে বিভিন্ন মঞ্চ নাটকে কাজ শুরু করেন। তিনি বেশ কয়েকজন ওতোর-পরিচালকের পরিচালনায় কাজ করেছেন, তন্মধ্যে রয়েছে জঁ-লুক গদারের হেইল ম্যারি (১৯৮৫); জাক দোইলঁর ফ্যামিলি লাইফ (১৯৮৫) এবং অঁদ্রে তেশিনের রেন্দেজ-ভু (১৯৮৫), যা দিয়ে তিনি ফ্রান্সে তারকা খ্যাতি অর্জন করেন। ফিলিপ কফম্যানের পরিচালনায় দ্য আনবেয়ারেবল লাইটনেস অব বিয়িং (১৯৮৮) দিয়ে তার আন্তর্জাতিক কর্মজীবনের সূচনা হয়।

তিনি স্টিভেন স্পিলবার্গের নজরে আসেন এবং তাকে জুরাসিক পার্ক ছবিসহ কয়েকটি ছবিতে কাজের প্রস্তাব দিলে তিনি তা ফিরিয়ে দেন এবং ক্রিস্টফ কিয়েলভ্‌স্কির থ্রি কালারস: ব্লু (১৯৯৩)-এ অভিনয় করেন। এই কাজের জন্য তিনি ভেনিস চলচ্চিত্র উৎসবের শ্রেষ্ঠ অভিনেত্রীর পুরস্কার ও শ্রেষ্ঠ অভিনেত্রী বিভাগে সেজার পুরস্কার অর্জন করেন। তিন বছর পর তিনি অ্যান্টনি মিনজেলার দি ইংলিশ পেশন্ট (১৯৯৬) ছবিতে অভিনয় করেন এবং শ্রেষ্ঠ পার্শ্ব অভিনেত্রী বিভাগে অস্কার ও বাফটা পুরস্কার অর্জনসহ ১৯৯৭ সালে বার্লিন আন্তর্জাতিক চলচ্চিত্র উৎসবের শ্রেষ্ঠ অভিনেত্রীর পুরস্কার অর্জন করেন। লাসে হালস্ত্রোমের প্রণয়ধর্মী হাস্যরসাত্মক শকোলা (২০০০) চলচ্চিত্রে তার কাজের জন্য তিনি শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন।

২০০০-এর দশকেও তিনি সফল ছিলেন এবং ফরাসি ও ইংরেজি দুই ভাষার মূলধারার ও আর্ট-হাউজ চলচ্চিত্রে কাজ করে যান। ২০১০ সালে তিনি আব্বাস কিয়ারোস্তামির সার্টিফাইড কপি ছবিতে অভিনয় করে কান চলচ্চিত্র উৎসবের শ্রেষ্ঠ অভিনেত্রীর পুরস্কার লাভ করেন। ফলে তিনি প্রথম অভিনেত্রী হিসেবে ইউরোপীয় "সেরা অভিনেত্রী ত্রি-মুকুট" (কান, বার্লিন ও ভেনিস চলচ্চিত্র উৎসবের সেরা অভিনেত্রীর পুরস্কার) অর্জন করেন।

তথ্যসূত্র

বহিঃসংযোগ

 
 
 

১৯৬৪-এ জন্ম
জীবিত ব্যক্তি
২০শ শতাব্দীর ফরাসি অভিনেত্রী
২১শ শতাব্দীর ফরাসি অভিনেত্রী
প্যারিসের অভিনেত্রী
ফরাসি চলচ্চিত্র অভিনেত্রী
পর্তুগিজ বংশোদ্ভূত ফরাসি ব্যক্তি
পোলীয় বংশোদ্ভূত ফরাসি ব্যক্তি
ব্রাজিলীয় বংশোদ্ভূত ফরাসি ব্যক্তি
শ্রেষ্ঠ অভিনেত্রী বিভাগে ইউরোপীয় চলচ্চিত্র পুরস্কার বিজয়ী
শ্রেষ্ঠ অভিনেত্রী বিভাগে একাডেমি পুরস্কার বিজয়ী
শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
শ্রেষ্ঠ অভিনেত্রী বিভাগে বাফটা পুরস্কার বিজয়ী
শ্রেষ্ঠ অভিনেত্রী বিভাগে ভোল্পি কাপ বিজয়ী
শ্রেষ্ঠ অভিনেত্রী বিভাগে সেজার পুরস্কার বিজয়ী
শ্রেষ্ঠ অভিনেত্রী বিভাগে রৌপ্য ভল্লুক বিজয়ী
থিয়েটার ওয়ার্ল্ড পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
রাওয়ালপিন্ডি জেলা

রাওয়ালপিন্ডি জেলা (পাঞ্জাবী এবং ),পাকিস্তানের পাঞ্জাব প্রদেশের উত্তর অঞ্চলে অবস্থিত একটি জেলা। জেলাটি ইসলামাবাদের রাওয়ালপিন্ডি মহানগর এলাকার অংশ হিসেবে পরিচিত। রাওয়ালপিন্ডি শহর হচ্ছে জেলাটির প্রধান সদর দপ্তর বা রাজধানী শহর।

জনসংখ্যার উপাত্ত
পাকিস্তানের ১৯৯৮ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩,৩৬৩,৯১১ জন এর মত, যার মধ্যে থেকে শহুরে বসবাসকারী ছিল ৫৩.০৩%। এটি পাঞ্জাব প্রদেশের দ্বিতীয় বৃহত্তম শহর। ২০১০ সালে জনসংখ্যার৪.৫ মিলিয়ন হবে বলে ধারণা করা হয়েছিল। এরপর ২০১৭ সালের আদমশুমারী অনুযায়ী রাওয়ালপিন্ডি জেলার জনসংখ্যা দাড়ায় ৫,৪০৫,৬৩৩ জন।

পাকিস্তানের ১৯৯৮ সালের আদমশুমারীর হিসাব অনুযায়ী, রাওয়ালপিন্ডি জেলার জনসংখ্যার প্রথম ভাষা বা মাতৃভাষা অনুসারে নিম্নলিখিত পাওয়া যায়:
 পাঞ্জাবী ভাষা: %
 উর্দু ভাষা: ৪.৫%
 পশতু ভাষা ৫.৩%
 অন্যান্য: ২.২ % মোটামুটি

কৃষি
প্রধান খাদ্য হচ্ছে শস্য, গম, বার্লি, ভুট্টা, মাছ এবং ডাল।

উল্লেখযোগ্য ব্যক্তিত্ব
 শোয়েব আখতার - পাকিস্তাানের সাবেক ক্রিকেটার

তথ্যসূত্র

পাঞ্জাব, পাকিস্তানের জেলা
রাওয়ালপিন্ডি জেলা